Diari Oficial de la Generalitat Valenciana


Sumari del DOGV 3594, del 30-09-1999 (1999/8311)

ACORD de 17 de setembre de 1999, del Govern Valencià, pel qual s'autoritza determinada modificació de les dades descriptives de la línia de subvenció 2.871, «Conveni Associació Familiars Malalts d'Alzheimer», inclosa en l'annex de transferències corrents del programa 411.10, Direcció i Serveis Generals (exp. 10.018/99-203).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3594

Data del DOGV
:   30-09-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/8311


Organisme emissor
:   Conselleria d'Economia i Hisenda

Tipus de document
:   Acord

ACORD de 17 de setembre de 1999, del Govern Valencià, pel qual s'autoritza determinada modificació de les dades descriptives de la línia de subvenció 2.871, «Conveni Associació Familiars Malalts d'Alzheimer», inclosa en l'annex de transferències corrents del programa 411.10, Direcció i Serveis Generals (exp. 10.018/99-203). [1999/A8311]
  
El Govern Valencià, en la reunió del dia 17 de setembre de 1999, adoptà l'acord següent:
  
La Llei 11/1998, de 29 de desembre, de Pressupostos de la Generalitat Valenciana per a 1999, inclou, per esmena, en l'annex de transferències corrents del programa 411.10, Direcció i Serveis Generals, la línia de subvenció 2.871, «Conveni Associació Familiars Malalts d'Alzheimer», que té per beneficiaris l'Associació de Familiars de Malalts d'Alzheimer. Com que hi ha més d'una associació d'aquest tipus en la Comunitat Valenciana, i en un intent de fer convergir esforços que permeten aconseguir una millor atenció integral d'aquests pacients i la seua família, la Conselleria de Sanitat ha previst subscriure un conveni de col·laboració amb la Federació d'Associacions de Malalts d'Alzheimer de la Comunitat Valenciana i es compromet a aportar 78.813.245 de pessetes per a finançar el treball dels professionals, els materials, el transport de voluntaris, les assegurances i altres despeses derivades dels programes d'actuació de la federació, així com la seua vigilància i control.
  
En aquest sentit i per a donar cobertura a aquesta actuació, pertoca una modificació de les dades descriptives de la línia de subvenció esmentada pel que fa a l'apartat de beneficiaris i la normativa reguladora.
  
En conseqüència i en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a 1999, a proposta del conseller de Economia i Hisenda, el Govern Valencià
  
ACORDA
  
Autoritzar la modificació de les dades descriptives de la línia de subvenció 2.871 inclosa en l'annex de transferències corrents del programa 411.10, Direcció i Serveis Generals, tal i com a continuació es detalla:
  
Denominació: Conveni amb la Federació d'Associacions de Familiars de Malalts d'Alzheimer.
  
Import: 02.695.047 pessetes.
  
Beneficiaris: Federació d'Associacions de Familiars de Malalts d'Alzheimer.
  
Descripció i finalitats: ajudes a les associacions de malalts d'Alzheimer integrades en la federació.
  
Normativa reguladora: conveni.
  
Tipus: nominativa.
  
Fons propis: 58.399.373 pessetes.
  
València, 17 de setembre de 1999
  
El conseller secretari del Govern Valencià,